Okresná prokuratúra Žilina 
Moyzesova 20, 011 56 Žilina 1 	

Sp. zn. : 2 Pv 1004/10/5511	Žilina, 13.11.2012
EEČ : 2-43-443-2012

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 157 odsek 2 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Žilina
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 28.8.2010 v čase asi o 14.30 hodine viedol osobné motorové vozidlo značky Opel Frontera, českej štátnej poznávacej značky XXXXX po ceste I/18 smerom od Bytče na Makov, pričom v km 425.500 v katastri obce Kolárovice neprispôsobil rýchlosť jazdy stavu a povahe vozovky pri prechádzaní  pravotočivej zákruty, v dôsledku čoho dostal s vozidlom na mokrej vozovke šmyk, prešiel do protismeru, kde došlo k stretu s protiidúcim vozidlom značky Peugeot Partner, evidenčné číslo XXXXX ktoré viedol vodič XXXXX, XXXXX a ktorý pri nehode utrpel ťažkú ujmu na zdraví s potrebnou dobou práceneschopnosti v trvaní 5 mesiacov, jeho spolujazdec XXXXX, XXXXX XXXXX, utrpel ťažkú ujmu na zdraví s potrebnou dobou práceneschopnosti v trvaní 3 mesiace, XXXXX, nXXXXX XXXXX utrpel ťažkú ujmu na zdraví  s potrebnou dobou práceneschopnosti v trvaní 6 mesiacov, ďalší spolujazdec vo vozidle Peugeot XXXXX, XXXXX utrpel ľahké poranenia s potrebnou dobou práceneschopnosti v trvaní 4 týždne a spolujazdkyňa vo vozidle Opel XXXXX utrpela ľahké zranenia s potrebnou dobou práceneschopnosti v trvaní 2 dni,
	pričom vodič XXXXX svojim konaním porušil ustanovenie  §  16 odstavec 1  Zákona číslo 8/2009 Zbierky zákonov o cestnej premávke.
lebo je trestné stíhanie neprípustné podľa § 9 odsek 1 písmeno g
Odôvodnenie:
        Dňa 13.11. 2012 dozorový prokurátor uznesením zapokračoval v trestnom stíhaní podľa § 228 ods. 5 Tr. por., nakoľko už pominuli dôvody trestného stíhania. 

        Dňa 17.08.2012 bolo tunajšej prokuratúre prostredníctvom nadriadenej prokuratúry doručené právoplatné rozhodnutie Českej republiky, z ktorého vyplýva, že  Obvodný súd pre Prahu 2 vydal dňa 20.02.2012 pod sp. zn. XXXXX trestný rozkaz, ktorým uznal XXXXX vinným z prečinu ťažkého ublíženia na zdraví z nedbanlivosti podľa § 147 ods. 1, 2 Trestného zákona, platného na území ČR a uložil mu trest odňatia slobody vo výmere 1 rok so skúšobnou dobou tri roky a trest zákazu činnosti viesť motorové vozidlá na dobu tri roky. Trestný rozkaz nadobudol právoplatnosť dňa10.03.2012.

	Podľa § 215 ods. 1 písm. d) Tr. por.: Prokurátor zastaví trestné stíhanie ak je neprípustné podľa § 9 Tr. por.

	Podľa § 9 ods. 1 písm. g) Tr. poriadku  trestné stíhanie nemožno začať a ak už bolo začaté, nemožno v ňom pokračovať a musí byť zastavené, ak tak ustanovuje medzinárodná zmluva. 

	Podľa článku 35 ods. 1 písm. b) Európskeho dohovoru o odovzdávaní trestného konania, ktorým je Slovenská republika viazaná, osobu, nad ktorou bol vynesený právoplatný a vykonateľný trestný rozsudok, nemožno pre ten istý čin ani stíhať ani odsúdiť ani na nej nemožno vykonať trest v inom zmluvnom štáte, pokiaľ uložený trest bol úplne vykonaný alebo sa vykonáva, alebo úplne alebo z jeho nevykonanej časti podliehal milosti alebo amnestii, alebo nemôže už byť vykonaný vzhľadom na premlčanie.
	Z uvedeného teda vyplýva, že právoplatné rozhodnutie Obvodného súdu pre Prahu 2, ČR,  teda dožiadaného štátu v prevzatom trestnom oznámení, tvorí prekážku ďalšieho stíhania. Orgány činné v trestnom konaní v Slovenskej republike preto vo veci ďalej nie sú oprávnené konať. 

	Na základe týchto skutočností som bez ďalšieho rozhodol tak, ako je uvedené vo výrokovej časti tohto uznesenia a trestné konanie vo veci trestného činu  ublíženia na zdraví podľa § 224 ods. 1 , 2 Tr. zák.  som podľa § 215 ods.. 1 písm. d) s poukazom na § 9 ods. 1 písm. g)  Tr. por. zastavil.

Poučenie:
                  Proti tomuto uzneseniu je prípustná sťažnosť v lehote do 	                    
                  troch dní od jeho oznámenia prostredníctvom Okresnej 	  	                 
                  prokuratúry v Žiline na Krajskú prokuratúru v Žiline.

Mgr. Marek Sinčák
prokurátor